kardosdrur/scandi-wiki huggingface dataset:
Meden

Meden, Mejn (dansk) eller Meyn (tysk) er en landsby og kommune beliggende på gesten omtrent 13 km vest for Flensborg i det nordlige Sydslesvig og tæt ved den dansk-tyske grænse. Administrativt hører kommunen under Kreis Slesvig-Flensborg i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Skovlund kommunefællesskab (Amt Schafflund). I kirkelig henseende ligger byen i Valsbøl Sogn. Sognet lå i Vis Herred (Flensborg Amt, Slesvig), da området tilhørte Danmark.

Meden er første gang nævnt 1433. Stednavnet henføres til de engstrækninger landsbyen ligger ved (afledt af made for en eng, glda. math, mda. maj). Måske er navnet også hentet fra Medenåen, som løber gennem landsbyen. I folkemunde kaldes byen for Mejn. Med under kommunen hører Meden Mark og Gaffelsgaard (Gabelshof).

I 1970'erne og 1980'erne var der et US-amerikansk våbendepot i kommunen, hvor der blev lagret atomsprænghoveder. Depotet bliver nu anvendt som biogasanlæg

Eksterne henvisninger

Noter 

Byer i Kreis Slesvig-Flensborg
T. Hansen Gruppen

T. Hansen Gruppen A/S er en dansk butikskæde grundlagt i 1991, der under navnet thansen.dk sælger autoudstyr og reservedele, scootere, cykler, fyrværkeri, samt forskellige gadgets. Hovedkontoret ligger i Middelfart og kæden beskæftiger omtrent 500 personer.

Historie 
Virksomhedens hovedgrundlag var oprindeligt beskæftiget med salg af reservedele til knallerter via postordre, og blev dannet i 1988, mens grundlæggeren Bent Jensen var under uddannelse. I november 1991 blev T. Hansen Gruppen A/S etableret i den nu kendte form. Navnet stammer fra hans daværende kæreste Trine Hansen, som dog blev købt ud ved stiftelsen.

I 1995 blev produktsortimentet udvidet til også at omfatte tilbehør til mobiltelefoner, og samtidigt oprettes en række virksomheder i udlandet. Sortimentet udvides også til reservedele til biler. 

Det første opkøb skete i 2002 hvor gruppen overtog DK Autodele ApS i Kolding, som desuden havde butikker i Esbjerg, Odense og Glostrup. Samme år lancerede man den 15. november konceptet thansen.dk i Kolding, og ved udgangen af året havde thansen.dk i alt syv butikker i Danmark.

Året efter opnåede T. Hansen Gruppen A/S stor succes med import og salg af scootere. Samme år startede byggeriet af nyt domicil i Middelfart. I 2004 introduceredes en række landsdækkende markedsføringsaktiviteter, som øgede kendskabet til kæden. Ligeledes startede man et landsdækkende salg af fyrværkeri.

Høyer Autodele blev opkøbt i 2005. Ved udgangen af året havde man nu 52 butikker i Danmark. Året efter startede egen import af dæk og fælge. Samme år udvidede man salget af cykler med 18 varenumre. 

Hovedkontoret i Middelfart rådede i 2008 over et døgnbemandet centrallager med 12 haller, med et samlet areal på 28.500 m².

Gennem finanskrisen 2007-2010 er virksomheden blevet styrket, da kunderne traditionelt under lavkonjunktur søger mod lavere priser – et krav, som thansen.dk kan honorere. Endvidere kunne Bent Jensen se hvordan bankerne strammede kravene til deres kunder, så han traf en beslutning om at reducere lagerbeholdninger, for at frigøre penge. Den fremtidige vækst forventes desuden til dels at foregå gennem opkøb af konkurrenter.

Kilder

Eksterne henvisninger 
Officiel hjemmeside

Nonfoodbutikskæder i Danmark
Middelfart
Etableret i 1991
Handelsvirksomheder i Danmark
Bildelevirksomheder
Del Amitri

Del Amitri er et pop/rock-band fra Glasgow, Skotland, dannet i 1983.

Bandets medlemmer gennem tiderne:
 Andy Alston (keyboards, 1989- )
 Donald Bentley (guitar, 1980-1982)
 David Cummings (guitar, 1989-1995)
 Justin Currie (bas, sang, 1980- )
 Kris Dollimore (guitar, 1997-2002)
 Iain Harvie (guitar, 1982- )
 Brian McDermott (trommer, 1989-1993)
 Jon McLoughlin (guitar, 1995-1997, død 2005)
 Mark Price (trommer, 1997-2002)
 James Scobbie (guitar, sang, 1980-1982)
 Mick Slaven (guitar, 1987-1989)
 Ashley Soan (trommer, 1994-1997)

Diskografi 
Del Amitri har udgivet følgende album:
 Del Amitri (1985)
 Waking Hours (1989)
 Change Everything (1992)
 Twisted (1995)
 Some Other Sucker's Parade (1997)
 Hatful of Rain: The Best of Del Amitri (1998)
 Lousy with Love: The B-Sides (1998)
 Can You Do Me Good? (2002)
 Fatal Mistakes (udgives: 14. maj 2021)

Referencer

Eksterne henvisninger 
  
 

Musikgrupper fra Skotland
Vindinge

Vindinge kan henvise til flere stednavne i Danmark:
 Vindinge (Nyborg Kommune) – landsby i Vindinge Sogn (Nyborg Kommune)
 Vindinge Sogn (Nyborg Kommune) – sogn i Nyborg Kommune
 Vindinge Kirke (Nyborg Kommune) – kirke i Vindinge Sogn (Nyborg Kommune)
 Vindinge Å – å i Nyborg Kommune
 Vindinge Boldklub – boldklub i Vindinge Sogn (Nyborg Kommune)
 Vindinge Herred – et herred i Svendborg Amt.

 Vindinge (Roskilde Kommune) – by i Vindinge Sogn (Roskilde Kommune)
 Vindinge Sogn (Roskilde Kommune) – sogn i Roskilde Kommune
 Vindinge Kirke (Roskilde Kommune) – kirke i Vindinge Sogn (Roskilde Kommune)

Se også 
Neder Vindinge – beliggende i Kastrup Sogn (Vordingborg Kommune)
Apparatjik

Apparatjik er en rockgruppe fra Storbritannien, Danmark, Norge og Sverige.

Gruppen består af Jonas Bjerre, som ellers er kendt som forsanger i danske Mew, Guy Berryman, bedst kendt som bassist i engelske Coldplay, norske Magne Furuholmen som i mere end 25 år har været en tredjedel af a-ha og Martin Terefe, svensk producer og multiinstrumentalist som har arbejdet med mange internationale kunstnere som Craig David, James Morrison, Jason Mraz og Ron Sexsmith.

Deres første single var ”Ferreting” fra albummet Songs For Survival der blev udgivet i oktober 2008 til fordel for menneskerettighedsorganisationen Survival International.
Temaet på Songs For Survival var Amazonfloden i Sydamerika, og ”Ferreting”, blev senere titelsang til BBC-dokumentarserien Amazon.

Herefter fortsatte samarbejdet med indspilninger af sange i Magne Furuholmens studie i Norge, og man kunne følge gruppens arbejde på deres Myspace-side, hvor de løbende lagde numre op.

Musikalsk arbejder gruppen med at fusionere rock, electronica og synthpop og bevæger sig visuelt i et computerskabt matematisk univers af grafiske kuber og kvadrater.

Det første officielle udspil fra debutalbummet kom i november 2009 og var singlen ”Electric Eye”.
Debutalbummet We Are Here udkom den 1. februar 2010, samme dag som gruppen gav deres første koncert på CTM festivalen i Berlin.

Gruppen har efterfølgende i 2012 udgivet albummet Square Peg In A Round Hole og spillede på Roskilde Festival 2012.

Diskografi

Albums 
 2010 We Are Here
 2012 Square Peg in a Round Hole

Singler 
 2009 "Ferreting"
 2009 "Electric Eye"
 2010 "Antlers" / "Electric Eye" vinyl, 1000 kopier
 2010 "4 Can Keep A Secret If 3 Of Them Are Dead"
 2010 "Datascroller"
 2011 "Combat Disco Music"
 2011 "Time Police"
 2012 "Sequential"
 2012 "Shake Him Off"

Musikgrupper fra Storbritannien
Musikgrupper fra 2008
John Greenleaf Whittier

John Greenleaf Whittier (født 17. december 1807, død 7. september 1892) var en amerikansk digter, der især er kendt for sine digte om hverdagslivet i New England. Whittier, som var kvæker, har dog også skrevet salmer og politiske digte, vendt mod slaveri og undertrykkelse.

Bibliografi 

 In War Time and Other Poems (1864)
 Snowbound (1866).

Kilder 

 Bliss Perry: John Greenleaf Whittier (Boston and New York, 1907)
 Niels Kjær: John Greenleaf Whittier og 'Den evige godhed' (Norge, 1983)
 Claus Bernet, Whittier, John Greenleaf, in BBKL, 32, 2011, 1492-1500

Digtere fra USA
Shanice

Shanice Lorraine Wilson (født 14. maj 1973), bedre kendt som Shanice, er en r&b-sangerinde fra USA.

Diskografi 
 Discovery (1987)
 Inner Child (1991)
 21... Ways to Grow (1994)
 Shanice (1999)
 Ultimate Collection (1999)
 Every Woman Dreams (2006)

Sangere fra USA
Ågerup (Roskilde Kommune)

Ågerup er en lille satellitby på Østsjælland med . Ågerup er beliggende i Ågerup Sogn 10 kilometer nordøst for Roskilde, otte kilometer nordvest for Hedehusene og 32 kilometer vest for København. Byen ligger i Roskilde Kommune og tilhører Region Sjælland.

I byen ligger Ågerup Kirke, hvor kirke-scenerne til Hella Joofs film Oh Happy Day blev optaget. Siden 2010 har kirken haft et gospelkor, som bærer samme navn som filmen.

Desuden har byen et lille butikstorv med indkøbsmuligheder, et bibliotek, tre børnehaver, en fritidsklub og et omsorgscenter.

1,5 km nord for Ågerup ligger Lindebjergskolen, som er en folkeskole i nabobyen Gundsølille med 362 elever (2015) fordelt på klassetrinene 0.-9.

Hvert år arrangerer Gundsølille Skytte Gymnastik & Idrætsforening sommerfest i august måned på sportspladsen i Ågerup.

Kilder 

Byer i Roskilde Kommune
Satellitbyer i Danmark
Byer og bydele med genforeningssten
Mark Morrison

Mark Morrison (født 3. maj 1972) er en engelsk R&B sanger fra. Han slog igennem med singlen "Return Of The Mack".

Singlen blev produceret af Cutfather & Joe og gæstes af danske DJ Knud på scratch.

Diskografi 
 Return of the mack (1996)
 The judgement (1997)

Musikere fra England
Musikere fra Death Row Records
Lotario

Lotario (Lothair, HWV 26) er en opera seria i tre akter skrevet for Royal Academy of Music af Georg Friedrich Händel. Den italienske libretto er en tilpasning af Antonio Salvis Adelaide.

Roller

Opførelseshistorie 
Operaen blev uropført på King's Theatre i London den 2. december 1729. I et brev til Giuseppe Riva skrev Paolo Rolli, at alle syntes, at det var en meget dårlig opera. Operaen blev opført 10 gange, men fik ikke senere repremiere. Händel benbrugte senere stykker i andre operaer. Den første moderne opførelse fandt sted på Unicorn Theatre ved Kenton Theatre i Henley on Thames den 3. september 1975.

Indspilninger

Noter

Henvisninger 
 

Operaer af Georg Friedrich Händel
Alice Deejay

Alice Deejay var en dance/trance-musikgruppe fra Holland, der havde et par hits med "Better Off Alone" i 1999, og "Will I ever" i 2000

Diskografi

Studiealbums

Singler

Referencer 

Musikgrupper fra Nederlandene
Florindo

Der beglückte Florindo (HWV 3) er en opera af Georg Friedrich Händel, som han komponerede på opfordring af Reinhard Keiser, lederen af operaen i Hamborg. Den blev uropført på Theater am Gänsemarkt i januar 1708. Den blev formentlig opført med Christoph Graupner som dirigent ved cembaloet.

Operaen var den første del af en dobbeltopera; det var meningen, at den anden del, Die verwandelte Daphne, skulle opføres aftenen efter. Keiser indsatte skuespillet Die lustige Hochzeit, der var på plattysk, som et divertissement i operaen, idet han var bange for, at publikum ellers skulle komme til at kede sig. Ifølge Romain Rolland behagede denne dispostion ikke Händel. Kun fragmenter af partituret er overleveret, men et eksemplar af librettoen findes i Library of Congress. Librettoen var skrevet af Hinrich Hinsch, en advokat, som også havde skrevet teksten til Keisers første opera i Hamborg: Mahumet II (1696). Hinsch havde skrevet libretti siden 1681 og døde i 1712.

Henvisninger

Kilde 
 

Operaer af Georg Friedrich Händel
Cornelius Hansen-Skolen

Cornelius Hansen-Skolen er en dansk skole med børn fra 1. til 10. klasse i Gammel Kobbermøllevej i det nordlige Flensborg. Skolen blev oprettet som dansksproget kommuneskole i 1946, men blev tre år senere omdannet til privatskole under Dansk Skoleforening for Sydslesvig. Cornelius Hansen Skolen er dermed en af 46 danske skoler i Sydslesvig, som retter sig primært mod børn fra det danske mindretal. Cornelius Hansen Skolen er en kombineret grund-, fælles- og hovedskole med omtrent 200 elever. Efter 10. skoleår kan eleverne enten fortsætte på Duborg-Skolen eller tage en erhvervsuddannelse eller en videregående uddannelse både nord og syd for grænsen. Skolen er opkaldt efter Cornelius Hansen, som var formand for Sydslesvigsk Forening i efterkrigsårene.

Eksterne henvisninger
Skolens hjemmeside 

Uddannelse i Flensborg
Bygninger, konstruktioner og anlæg i Flensborg
Danske uddannelsesinstitutioner i Sydslesvig
Alsønderup

Alsønderup er en landsby i Nordsjælland med . Alsønderup er beliggende i Alsønderup Sogn øst for Arresø nær Alsønderup Enge 1,5 kilometer nord for Tulstrup, ni kilometer nordvest for Hillerød centrum og 41 kilometer nordvest for Københavns centrum. Byen tilhører Hillerød Kommune og er beliggende i Region Hovedstaden.

Byen er bl.a. kendt for Alsønderup Fester, som er et årligt loppemarked, der altid afholdes Kristi Himmelfartsdag. Alsønderup Kirke ligger i byen.

Kilder 

Byer i Hillerød Kommune
Casiokids

Casiokids er et norsk indie-/popband fra Bergen, som blev stiftet i 2005. De er et af de få norske bands, som har opnået international anerkendelse selv om de synger på norsk.

Navnet kommer af, at gruppen siden starten i 2005 har brugt gamle Casio-keyboards som en vigtig del af lydbilledet.

I sommeren 2009 turnerede bandet i både USA og England. Casiokids spiller på Roskilde Festival 2010.

Medlemmer 
 Einar Olsson
 Fredrik Øgreid Vogsborg
 Ketil Kinden Endresen
 Kjetil Bjøreid Aabø
 Matias Monsen

Udgivelser 
 2006 – Fück Midi (CD, Album)
 2008 – Grønt Lys I Alle Ledd (7", Single)
 2009 – Finn Bikkjen! / Gomurmamma (7", Single)
 2009 – Verdens Störste Land / Fot I Hose (7", Ltd)
 2010 – Topp Stemning På Lokal Bar (CD, Album + CD, Comp)

Kilder 

Musikgrupper fra Norge
Har spillet på Roskilde Festival
Etableret i 2005
Clivillés + Cole

Clivillés + Cole er en producerduo fra USA. Duoen havde et stort hit med "Gonna Make You Sweat (Everybody Dance Now)" Under navnet C+C Music Factory.

Diskografi 
 Gonna make you sweat (1990)
 Anything goes (1994)
 C & c music factory (1995)

Musikgrupper fra USA
Cut Copy

Cut Copy er en Electro-pop gruppe fra Australien. Deres debutalbum "In Ghost Colours" udkom i 2008.

Diskografi 
 In Ghost Colours (2008)

Eksterne henvisninger 

 

Musikgrupper fra Australien
Musikgrupper fra 2001
Brødeskov

Brødeskov er et nybygget byområde i Nordsjælland fra omkring årtusind-skiftet med . Brødeskov er beliggende i Nørre Herlev Sogn en kilometer øst for Nørre Herlev, seks kilometer syd for Hillerød centrum og 33 kilometer nordvest for Københavns centrum. Byen tilhører Hillerød Kommune og er beliggende i Region Hovedstaden.

Byen fik for første gang i 2007 over 200 indbyggere.

Kilder 

Byer i Hillerød Kommune
OK2010

OK2010 er betegnelsen for overenskomstforhandlingerne for ansatte på det private arbejdsmarked i 2010. 

Forhandlingerne om OK2010 gav ikke et resultat i de direkte møder mellem parterne for en mindre del af fagområderne, og derfor måtte forligsmand Asbjørn Jensen udarbejde en forligsskitse. Denne blev accepteret af LO og DA 21. marts. Hovedresultatet betød en beskeden mindstelønsstigning på 2,95 kr og stigning i normallønnen på 3,85 kr, begge pr. time og over to år. Desuden øges barselsorlovens længde med to uger, der indføres en fratrædelsesgodtgørelse, lige som der indgår nogle andre mindre aftaler.

Baggrund 
Baggrunden for OK2010 var, at den forrige overenskomst fra 2007 endte med et forlig, der strakte sig over tre år med udløb i 2010. Der skulle derfor forhandles en ny aftale med ikrafttræden i foråret dette år.

Forløb 
Forhandlingerne foregik på en række fagområder, der på arbejdstagersiden hører under LO og på arbejdsgiversiden under DA, og overenskomsten omfatter ca. 600.000 arbejdstagere. De største fagområders forhandlinger sætter i reglen en ramme, som de mindre fagområder tilslutter sig, og derfor er der stor fokus på fagområder som industrien, handel og service, byggeri samt transport og slagteri.

Da ikke alle fagområderne kunne opnå enighed, blev forligsinstitutionen inddraget for at mægle. Ad den vej opnåede man et forslag, der kunne godkendes af forhandlerne på begge sider. Efterfølgende skal mæglingsforslaget gøre færdigt teknisk set, hvorpå det skal det til urafstemning hos parterne.

Aftalens modtagelse 
Blandt de første reaktioner var HK Privats afvisning af resultatet, idet dette forbund ikke fik fjernet den såkaldte 50% klausul, der bevirker, at en overenskomst ikke er gældende, med mindre mindst 50% af arbejderne på en arbejdsplads er medlem af HK.

Den næste store reaktion kom fra landets største slagteri, Danish Crown, der varslede fyring af 600 ansatte med direkte henvisning til overenskomstresultatet. Slagteriernes arbejdsgivere havde forlangt tilbageholdenhed på lønområdet, hvilket ikke blev tilgodeset.

Noter  

Arbejdsmarkedet i Danmark
Begivenheder i 2010
Sade

Helen Folasade Adu (joruba: Fọláṣadé Adú den 16. januar 1959 i Ibadan, Nigeria bedst kendt som Sade Adu) er en sangerinde, komponist og producer fra Storbritannien. Sade Adu er den bedst sælgende britiske kvindelige sanger gennem tiderne.

Sade Adu blev født i Nigeria som barn af en nigeriansk far og en engelsk mor. Da forældrene blev skilt, flyttede Sade Adu med moderen til England. Som 18-årig flyttede Sade til London for at studere ved Central Saint Martins College of Art and Design. Under studietiden var hun sanger i funkbandet Arriva og senere Pride. Hendes performance af sangen "Smooth Operator" opnåede interesse fra pladeselskaberne, og i 1983 indgik hun pladekontrakt med Epic Records. Sade Adu tog tre medlemmer fra Pride med over i det nye regi, der fik navnet Sade.

Bandets første udgivelse med Sade Adu i front var singlen "Your Love Is King", der blev et stort hit. Singlen blev udsendt den 25. februar 1984 i Storbritannien, hvor den opnåede en 6. plads på hitlisterne. "Your Love Is King" er den dag i dag den bedst sælgende single fra bandet. Opfølgeren "When Am I Going to Make a Living" blev et mindre hit, men Sade Adu opnåede stor succes med bandets debutalbum Diamond Life, der blev udsendt 16. juli 1984.

Sade Adu har skrevet de fleste af numrene på Sades album; de fleste af disse sammen med Stuart Matthewman, der også havde spillet i bandet Pride.

Sade Adu har modtaget Order of the British Empire for sit bidrag til populærmusikken.

Diskografi (med Sade)

Studiealbum 
 1984: Diamond Life
 1985: Promise
 1988: Stronger Than Pride
 1992: Love Deluxe
 2000: Lovers Rock
 2010: Soldier of Love

Andre album 
 1992: Remix Deluxe
 1994: The Best of Sade
 2002: Lovers Live
 2011: The Ultimate Collection
 2012: Bring Me Home Live 2011

Noter

Eksterne henvisninger 

 Officiel hjemmeside
 
 Sade "Your Love Is King" på YouTube Vevo

Sangere fra Storbritannien
Personer tildelt Officer of the Order of the British Empire
Personer fra Ibadan
Fleggaard

Fleggaard GmbH eller Fleggaard Detail er en kæde af grænsehandelsbutikker ejet af den danskejede koncern Fleggaard Holding A/S med hovedsæde i Kollund/Kruså i Sønderjylland.  

Seks af butikkerne ligger syd for den faste landegrænse mellem Danmark og Tyskland og to ligger i forbindelse med færgeoverfarten Rødby-Puttgarden.

Historie 
Fleggaard GmbH blev grundlagt i 1989.

I januar 2010 købte Fleggaard Detail den konkurrerende kæde Calle GmbH med ni grænsebutikker. Trods overtagelsen fortsatte kæderne med at have hver sin ledelse, og antallet af butikker var som hidtil med samme navn og logo.

Mike Simonsen forlod Fleggard Detail i maj 2018 efter et otteethalvt år som direktør. Lars Mose Iversen overtog posten i februar 2019. Han var rekrutteret internt, idet han hidtil havde været salgsdirektør.

Grænsebutikker 
Butikkerne, der refereres til nedenunder, er Fleggaard-butikker. De dækker således ikke over Calle-butikker, som er under samme koncern.

Referencer

Eksterne henvisninger 
 Fleggaard GmbH's hjemmeside 
 Fleggaard Holding A/S' hjemmeside 
 Calle GmbH's hjemmeside 

Grænsebutikker
Sydslesvig
 
Virksomheder i Flensborg
Harreslev
Nørre Herlev

Nørre Herlev er en landsby i Nordsjælland med . Nørre Herlev er beliggende i Nørre Herlev Sogn nær Hillerødmotorvejen en kilometer vest for Brødeskov, seks kilometer syd for Hillerød centrum og 34 kilometer nordvest for Københavns centrum. Landsbyen tilhører Hillerød Kommune og er beliggende i Region Hovedstaden.

Nørre Herlev Kirke ligger i landsbyen.

Kendte bysbørn 

 Marie Nielsen, kommunistisk politiker

Kilder 

Byer i Hillerød Kommune
UCI World Ranking 2010

UCI World Ranking 2010 er en serie med verdens højeste rangerede cykelløb. Den består af løb som indgår i UCI ProTour (UPT) og løb som i 2008 gik ud af ProTouren og ind på "den historiske kalender" (HIST). I praksis er verdenskalenderen omtrent som ProTouren i perioden 2005-2007.

Løb 

†: Riders promoted after removal of the results of Alejandro Valverde or (in the Tour de France) of Alberto Contador

Verdensranglisten

Pointberegning 

Pointberegningen er omtrent den samme som i UCI Protour, men pointene er fordoblet. Der gives point for samlede placering og placering på enkeltetaper. Holdene og nationernes rangering er baseret på pointene til deres fem bedste ryttere.

Stillingen 
Efter Tour Down Under.

Individuelt 

 18 ryttere har taget mindst et point.

Hold 
Holdene rangeres ved at summere pointene for deres fem bedste rytterne.

 12 hold har mindst et point

Nation 
Nationranglisten er baseret på nationens fem bedste ryttere. 

 Ryttere fra 11 nationer har mindst et point.

Noter

Eksterne henvisninger 
 UCI World Ranking

Cykelløb i 2010
2010
Band Of Skulls

Band Of Skulls er et Rock band fra Storbritannien. Gruppen blev dannet i 2008 i Southampton.

Band Of Skulls er et engelsk alternativt rockband fra Southampton. Gruppen blev dannet i 2008 og sendte i 2009 debutalbummet, "Baby Darling Doll Face Honey", på gaden. Albummet blev produceret af Ian Davenport (Supergrass, Badly Drawn Boy).

Band Of Skulls består af Russell Marsden (guitar, sang), Emma Richardson (bas, kor) og Matt Hayward på trommer og hed tidligere Fleeing New York.

Bandets første single "I Know What I Am" var i udgivelsesugen Free Single Of the Week på Itunes i England. Nummeret var desuden i februar 2010 Record Of The Week hos Fearne Cotton på Radio 1.

Band Of Skulls har desuden bidraget med singlen "Friends" på soundtracket til filmen "Twilight: New Moon".

Diskografi 
 Baby Darling Doll Face Honey (2009)

Musikgrupper fra Storbritannien
Afroman

Joseph Foreman, bedre kendt som Afroman (født 29. juli 1974) er en rapper/reggaesanger fra USA. Han slog igennem med hittet "Because I Got High" og "Crazy Rap".

Diskografi 
My Fro-losophy (1998)
Because I Got High (2000)
Sell Your Dope (2000)
The Good Times (2001)
Afroholic... The Even Better Times (2004)
Jobe Bells (2004)
4R0:20 (2004)
The Hungry Hustlerz: Starvation Is Motivation (2004)
Drunk 'n' High (2006)
A Colt 45 Christmas (2006)
Waiting to Inhale (2008)
Frobama: Head of State (2009)
Marijuana Music (2013)
The Frorider (2014)
Happy to Be Alive (2016)
Cold Fro-T-5 and Two Frigg Fraggs (2017)
Save a Cadillac, Ride a Homeboy (2020)
Lemon Pound Cake (2022)
Famous Player (2023)

Referencer

Eksterne henvisninger 

Sangere fra USA
Amanda Jenssen

Jenny Amanda Katarina Jenssen (født Bengtsson, 12. september 1988 i Lund, Sverige) er en svensk sangerinde.

Diskografi 
 Happyland (2009)

Eksterne henvisninger 

Musikere fra Sverige
Fleggaard Holding

Fleggaard Holding A/S er moderselskabet for Fleggaard koncernens virksomheder. Fleggaard koncernen er en af Danmarks største familieejede koncerner med en årlig omsætning på over 6 mia. DKK og ca. 1.700 medarbejdere. Fleggaard koncernen har gennem sine datterselskaber spredt sine aktiviteter på forskellige brancher med afsætning til forskellige målgrupper og markeder. De mange aktiviteter og forretningsområder er koncentreret omkring de tre strategiske hovedområder detailhandel, grossisthandel og leasing. Dertil kommer en række øvrige aktiviteter indenfor hotel- og restaurationsdrift samt onlinehandel.

Fleggaard Holding A/S har følgende datterselskaber:

 Fleggaard
 Calle
 Dangaard
 Click Entertainment
 Calgros
 Famobra
 ASWO
 Fleggaard Leasing
 Fleggaard Auto
 Fakkelgaarden
 Petimo

Eksterne henvisninger 
Fleggard Holding's hjemmeside
Meløse

Meløse er en lille by i Nordsjælland med . Meløse er beliggende i Lille Lyngby Sogn nær Arresø tre kilometer øst for Store Lyngby, 10 kilometer vest for Hillerød og 43 kilometer nordvest for Københavns centrum. Byen tilhører Hillerød Kommune og er beliggende i Region Hovedstaden.

Meløse Rytterskole fungerede som skole indtil 1961, hvor Ll. Lyngby Sogneskole blev taget i brug den 15. august og indviet den 25. oktober 1961. Rytterskolen er i dag privat ejendom.

Kilder 

Byer i Hillerød Kommune